‘El cuarto pasajero’ i ‘Hopper el polloliebre’, pròximes estrenes al cinema Tívoli
2025-07-24

La programació del cinema Tívoli de Burjassot segueix endavant tal com avança el mes i, per al pròxim cap de setmana, de l’11 al 13 de novembre, la cartellera local presenta dues noves estrenes: d’una banda aterra a Burjassot la nova pel·lícula d’Álex de la Iglesia, El cuarto pasajero, i per una altra, els més menuts tindran la seua dosi de diversió cinematogràfica amb la pel·lícula d’animació, Hopper el polloliebre.

El cuarto pasajero tindrà les seues projeccions el divendres 11 i el dissabte 12 de novembre, a les 22.30 h i també el diumenge 13, a les 19.30 h. L’última creació del director Álex de la Iglesia és una comèdia romàntica amb estructura de road movie amb un repartiment de luxe, integrat per Ernesto Alterio, Alberto San Juan i Blanca Suárez. El protagonista és Julián (Alberto San Juan), un divorciat de 50 anys amb problemes econòmics que recorre a una aplicació per a compartir el seu cotxe amb desconeguts i, especialment, amb algú que ja no ho és tant: Lorena (Blanca Suárez), una jove que viatja sovint a Madrid. Des de fa mesos té un seient fix en el seu cotxe i últimament també en el seu cor. Julián vol aprofitar el viatge per a sincerar-se amb ella, però un error a l’hora de triar la resta dels ocupants (Ernesto Alterio i Rubén Cortada) inclou a un inquietant passatger, que provocarà un radical canvi en el rumb dels esdeveniments. Tots els ingredients estan servits per a morir-se de risa en les butaques.

Com a proposta per als més menuts de la família, arriba a la sala fosca del Tívoli Hopper el polloliebre, una pel·lícula d’animació que es projectarà en divendres 11 i el dissabte 12, a les 19.30 h i també el diumenge 13, a les 16.30 h. L’absurda trama presenta a Hopper, el fill adoptiu del Rei Pere, un famós aventurer que va nàixer meitat pollastre i meitat llebre. Ansiós per ser acceptat malgrat les seues diferències, Hopper s’embarca en una emocionant aventura juntament amb el seu fidel servent Abe, una tortuga sarcàstica, i Meg, una mofeta intrèpida experta en arts marcials, a la recerca de la cobejada relíquia coneguda com el hàmster de la Foscor. Els tres s’enfronten a tot un repte en haver d’arribar abans que Lapin, un vilà, la recent fugida del qual de la presó amenaça la pau del regne.

El preu únic de les entrades per a gaudir del cinema a Burjassot és de 4€ i les mateixes poden adquirir-se, bé telemàticament, bé en la pròpia taquilla del Tívoli, des de mitja hora abans de l’inici de la projecció.